**Referat af bestyrelsesmøde i Fiskbæk lørdag den 26. juni 2021**

Deltagere: Anne Marie Thomsen (58), Birgit Bannas (52), Kirsten Friis Hansen (62) og Jens Vedsted-Hansen (60) samt suppleant Ulla Thundal (56).

1. Valg af referent: Jens.
2. Underskrivelse af referat

Referat af mødet 8. juni 2021 blev underskrevet.

Referat af generalforsamlingen den 17. juni 2021 var allerede tidligere blevet underskrevet.

1. Konstituering af bestyrelsen

Bestyrelsens konstituerede sig på den måde, at Birgit blev genvalgt som kasserer og Jens blev genvalgt som næstformand.

1. Salg af nr. 44

Der var to personer fra interesselisten, der havde været på besøg for at bese nr. 44 og holde møde med repræsentanter for bestyrelsen. Begge havde udtrykt interesse for at købe andelen for nr. 44, den ene dog med forbehold om godkendelse fra sin bank. Vi besluttede derfor, at Anne Marie skulle forhøre sig, om denne godkendelse nu forelå. Hvis begge interesserede herefter var klar til hurtig overtagelse, besluttede vi at afgøre ved lodtrækning, hvem der skulle have førsteret til nr. 44, idet vi ikke ud fra møderne kunne fastsætte en rækkefølge.

Dette førte til, at der søndag den 27. juni blev holdt ekstraordinært møde for at foretage lodtrækning. Efterfølgende har vinderen af lodtrækningen sagt nej tak i denne omgang med håb om, at der inden længe bliver endnu et etplanshus ledigt. Herefter har vi tilbudt nr. 44 til Eva Nielsen, som vil overtage andelen pr. 1. august 2021.

Anne Marie, Kirsten og Ulla påtog sig at deltage i flyttesyn i nr. 44 søndag den 27. juni kl. 10.30.

1. Eventuelt

Vi besluttede at indkalde til obligatorisk havearbejdsdag lørdag den 4. september kl. 9.30-14. Der indledes med fælles morgenmad, og vi afslutter med at servere smørrebrød.

Desuden aftalte vi, at der skal tages kontakt til gartner Mulvad for at sikre, at de husker opgaverne i Fiskbæk i løbet af sommeren.

1. Næste møde

Vi aftalte at droppe det planlagte møde den 5. juli. I stedet holder vi næste møde onsdag den 11. august kl. 17.00, såvidt muligt i drivhuset.